
Návrh VZN vyvesený na úradnej tabuli 
v obci Vyšné Ružbachy

Od						:  3.2.2023
Do						: 19.2.2023
Prerokované dňa				: 23.3.2023
Schválené uznesením OZ č. 		: 16/54/2023

VZN vyvesené na úradnej tabuli v obci
Vyšné Ružbachy po schválení		: 24.3.2023

Zvesené dňa					: 8.4.2023
									
Mgr. Peter MARTINEK
									        starosta obce


Obec Vyšné Ružbachy, obecné zastupiteľstvo obce Vyšné Ružbachy podľa § 1b písm. a, § 6 odst. 4 písm. g, Zákona č. 369/1990 Zb. o obecnom zriadení v znení neskorších predpisov vydáva Všeobecne záväzné nariadenie obce Vyšné Ružbachy o používaní a ochrane obecným symbolov

Článok 1
ÚVODNÉ USTANOVENIE

1. Toto Všeobecne záväzné nariadenie ( ďalej len „ VZN „ ) upravuje symboly obce Vyšné Ružbachy a ich používanie pri výkone samosprávy.
2. Obecné symboly sú ustálené vizuálne znamenia reprezentujúce obec, ako právny subjekt v jeho historickej kontinuite.
3. Účelom tohto VZN obce Vyšné Ružbachy je vymedziť presnú podobu obecných symbolov a stanoviť zásady používania a ochrany obecných symbolov.
4. O použití symbolov obce rozhoduje starosta obce.



Článok 2
SYMBOLY OBCE

1. Symboly obce Vyšné Ružbachy sú: erb obce, pečať obce, vlajka obce.
2. Symboly možno vyobrazovať a používať len spôsobom ustanoveným týmto nariadením.



Článok 3
ERB OBCE

1. Erb obce Vyšné Ružbachy zobrazuje Pannu Máriu s dieťaťom , v žlto modrej farbe, po boku sú štyri žlté hviezdy. Erb graficky spracoval jeden z najvýznamnejších heraldických výtvarníkov Slovenska Ladislav Čisárik.  Erb obce Vyšné Ružbachy sa vyobrazuje farebne. Výnimočne, ak to nie je z objektívnych dôvodov možné, možno od farebného vyobrazenia upustiť. Za obecný erb sa považuje aj jeho jednofarebné grafické zobrazenie alebo stvárnenie z kovu, keramického alebo iného materiálu, ak vyobrazením zodpovedá vyobrazeniu erbu obce.
2. Podrobné a záväzné vyobrazenie erbu obce Vyšné Ružbachy je uvedené v prílohe tohto VZN.
3. Právo použiť a používať erb obce sú viazané na súhlas štatutárneho zástupcu obce. Záujemca o používanie obecného erbu uvedie v písomnej žiadosti formu a spôsob používania vyobrazenia erbu. Žiadosť musí obsahovať:
a) úplný grafický návrh a spôsob použitia erbu,
b) obdobie,  na ktoré sa žiada vydanie súhlasu ( povolenia ).
4. Erb obce sa používa:
a) na pečatidle obce,
b) na listinách o udelení čestného občianstva obce Vyšné Ružbachy 
c) na insígniách starostu,
d) na budovách, kde má sídlo Obecný úrad Vyšné Ružbachy,
e) na označenie katastrálneho územia obce,
f) v rokovacích miestnostiach orgánov obce,
g) na preukazoch poslancov obce ako aj pracovníkov obce,
h) na označenie vozidla obce a vozidla dobrovoľného hasičského zboru,
i) na označenie súčastí odevov organizácií reprezentujúcich obec na podujatiach,
j) na upomienkových predmetoch na základe povolenia vydaného v zmysle ustanovení Článku 3 odst. 10 tohto VZN.
5. Listiny s erbom obce sa používajú na nariadenia, uznesenia alebo rozhodnutia orgánov obce, ak osvedčujú dôležité skutočnosti alebo oprávnenia a v korešpondenčnom styku po súhlase štatutárneho zástupcu obce.
6. Z správne zaobchádzanie s erbom obce a za jeho ochranu zodpovedá tá fyzická alebo právnická osoba, ktorá ho použila alebo používa.
7. Nepovolené a nesprávne použitie erbu obce, povolené odchýlky od ich záväzného vyobrazenia a jeho zneváženie ( nedodržanie farebnosti, vynechanie predpísaného prvku, použitie znaku podobného erbu obce ), bude sankcionované v súlade s priestupkovým zákonom. Nikto nesmie brániť odstráneniu neoprávneného použitého erbu obce.
8. Starosta obce udelí žiadateľovi o použitie erbu  povolenie alebo jeho žiadosť zamietne. Proti tomuto rozhodnutiu nie je prípustné odvolanie, pretože ide o rozhodnutie najvyššieho orgánu obce o veci jeho erbu. Pri vydaní rozhodnutia sa nepoužijú ustanovenia podľa zákona č. 71/1967 Zb. a správnom konaní v znení neskorších predpisov. Povolenie môže byť jednorazové, alebo vydané s platnosťou na určitý časový úsek.

Článok 4
PEČAŤ OBCE

1. Pečať obce Vyšné Ružbachy je okrúhla, uprostred s obecným erbom a kruhopisom „ OBEC VYŠNÉ RUŽBACHY „.
2. Priemer pečate je 36 milimetrov.
3. Pečať obce sa používa pri slávnostných príležitostiach, na pečatenie významných listín a dokumentov na potvrdenie hodnovernosti textu zväzkov obecnej kroniky, na originály listín, ktoré majú vzťah k obci ( ďakovné listy a iné významné skutočnosti miestneho významu písomne zachytené na pevnom podklade ) a podľa rozhodnutia starostu obce.
4. Podrobné vyobrazenie pečate obce Vyšné Ružbachy tvorí prílohu VZN.
5. Pečať uchováva starosta obce.

Článok 5
VLAJKA OBCE

1. Vlajka obce Vyšné Ružbachy má podobu piatich pozdĺžnych pruhov žltého, bieleho, modrého, bieleho a žltého. Vlajka má pomer strán 2:3 a ukončená je tromi cípmi, t. j. dvomi zástrihmi, siahajúcimi do tretiny jej listu.
2. Podrobné a záväzné vyobrazenie vlajky obce Vyšné Ružbachy je uvedené v prílohe tohto VZN.
3. Vlajku obce Vyšné Ružbachy  používa starosta obce a obecné zastupiteľstvo pri slávnostných a oficiálnych príležitostiach obecného, príp. štátneho charakteru, a to vyvesením na budovách, v ktorých sídlia orgány obce alebo v sieňach, kde sa koná slávnostné zhromaždenie. Pokyn na použitie vlajky vydáva starosta obce, ktorý zároveň určí spôsob  a dobu ich použitia.
4. Vlajka obce sa môže používať aj vo verejných sprievodoch a pri príležitostnej vnútornej výzdobe miestností a siení, ktoré sú prístupné verejnosti.
5. Ak sa pri výzdobe používa štátna vlajka SR a obecná vlajka spoločne, sú umiestnené v rovnakej výške vedľa seba, pričom štátna vlajka je umiestnená z čelného pohľadu vľavo ( §  8 ods. 6 zák. č. 63/1993 Z. z. o štátnych symboloch SR a ich používaní ) .
6. Pri používaní a vyvesovaní vlajky sú záväzné nasledovné pravidlá:
a) Vlajka sa nesmie použiť poškodená, znehodnotená nečistotami a nesmie sa zväzovať do ružice,
b) na zástave nesmie byť žiaden text, vyobrazenie, obraz, znak alebo odznak alebo iná výzdoba.
7. Za správne zaobchádzanie s vlajkou obce a za jej ochranu zodpovedá fyzická alebo právnická osoba, ktorá ju použila alebo používa.

Článok 6
SYMBOL STAROSTU OBCE

1. Symbolom starostu obce sú insígnie.
2. Insígnie tvorí medailón v strede ktorého je erb obce. Okolo obecného erbu je do kruhu umiestnený názov obce Vyšné Ružbachy. 
3. Insígnie používa starosta obce pri slávnostných zasadnutiach zastupiteľstva, , obradoch a oficiálnych návštevách a iných slávnostných príležitostiach.

Článok 7
OCHRANA SYMBOLOV OBCE
1. Symboly obce treba mať v rovnakej úcte a vážnosti ako štátne symboly. Nesmú sa preto používať v takých prípadoch, kde by ich použitie mohlo vzbudiť dojem znevažovania symbolov obce.
2. Za dôstojné a správne zaobchádzanie s obecnými symbolmi a za ich ochranu zodpovedá ten, kto ich použil.
3. Každé zneužitie, neoprávnené, nevhodné a neprimerané používanie symbolov obce je zakázané.
4. Kontrola používania obecných symbolov prináleží starostovi obce, poslancom obecného zastupiteľstva, hlavnému kontrolórovi obce a starostom povereným pracovníkom obecného úradu.


Článok 8
SANKCIE

1. Za porušenie ustanovení tohto nariadenia môže starosta obce uložiť pokutu právnickej osobe alebo fyzickej osobe oprávnenej na podnikanie v zmysle zákona č. 369/1990 Zb. o obecnom riadení v znení neskorších predpisov.
2. Porušenie a nedodržanie ustanovení tohto nariadenia fyzickou osobou je priestupkom podľa zákona č. 372/1990 Zb. o priestupkoch v znení neskorších predpisov.


Článok 9
PRECHODNÉ A ZÁVEREČNÉ USTANOVENIA

1. Toto VZN nadobúda účinnosť 15. dňom od jeho vyvesenia na úradnej tabuli obce Vyšné Ružbachy po schválení v obecnom zastupiteľstve.
2. Toto VZN obce Vyšné Ružbachy č. 1/2023 o používaní a ochrane obecných symbolov prerokovalo a schválilo obecné zastupiteľstvo na svojom zasadnutí dňa 23.03.2023 pod číslom uznesenia 16/54/2023.






										Mgr. Peter Martinek
										    starosta obce
















Prílohy k VZN č. 1/2023 o používaní a o ochrane obecných symbolov

  ....................................................................................................................................................................
Žiadateľ


										Obec Vyšné Ružbachy
         Vyšné Ružbachy 243
                                                                                                                         065 02 Vyšné Ružbachy



ŽIADOSŤ O POUŽITIE SYMBOLOV OBCE VYŠNÉ RUŽBACHY


Identifikačné údaje žiadateľa :

Meno a priezvisko / Názov spoločnosti:

....................................................................................................................................................................

Adresa / Sídlo:

....................................................................................................................................................................

IČO: ................................................			Kontaktná osoba: ....................................................

Telefón: ...........................................			E- mail: ...................................................................

Žiadam o súhlas na použitie :

         Erbu obce Vyšné Ružbachy    	Vlajky obce Vyšné Ružbachy		

Pre účely :	



Spôsob použitia :

v elektronickej podobe                       	v tlačenej podobe			iné: ................................

Rozsah použitia :


Obdobie použitia :

Od ..................................................				Do .................................................

Spôsob doručenia súhlasu / nesúhlasu:

osobným prevzatím na obecnom úrade vo Vyšných Ružbachoch poštou	

V ...................................dňa ................................			              ......................................
										Podpis a pečiatka žiadateľa
Poučenie:


1. Podľa Zákona o obecnom zriadení č. 369/1990 Zb. § 1 b ods. 1 je použitie symbolov obce možné len so súhlasom obce.
2. Podkladom pre udelenie súhlasu je doručená písomná žiadosť s uvedením presných podmienok použitia symbolov.
3. [bookmark: _GoBack]Pokiaľ  je pre predpísané použitie štátneho znaku Slovenskej republiky, použije sa tento znak prednostne. Prednostné postavenie má aj vztyčovanie štátnej vlajky a zástavy.
4. Použitie obecných symbolov nesmie budiť dojem ich znevažovania.
5. Obecné symboly je potrebné mať v rovnakej úcte a vážnosti ako štátne symboly. Akékoľvek ich znevažovanie, neprimerané a nevhodné používanie je zakázané. Postih za porušovanie predpisov a ochranu symbolov upravujú osobitné predpisy.
6. Za dôstojné zaobchádzanie so symbolmi obce Vyšné Ružbachy a za ich ochranu zodpovedá ten, kto ich používa alebo použil.
7. Ak používa fyzická osoba symboly obce Vyšné Ružbachy bez predchádzajúceho písomného súhlasu obce Vyšné Ružbachy dopúšťa sa priestupku podľa § 48 Zákona o priestupkoch a môže mu byť uložená pokuta do výšky 33,00 €.
8. Právnickej osobe, ktorá používa symboly obce Vyšné Ružbachy bez predchádzajúceho písomného súhlasu obce Vyšné Ružbachy, môže starosta obce podľa § 13 ods. 8 a) zákona SNR č. 369/1990 Zb. o obecnom zriadení v znení neskorších predpisov uložiť pokutu do 6638 €. Pokutu možno uložiť do 1 roka odo dňa, keď sa starosta obce dozvedel o tom, kto sa porušenia dopustil, najneskôr však do 3 rokov od porušenia tohto nariadenia.

